《读敬箴作》
宋代·林希逸

先儒只此是单传，圣处初无别入门。人与两仪三并立，天分万化一为元。

知无适处乐何喻，到放参时妙不存。勿正勿忘真见解，此翁千载有名言。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。